open-index/open-wikipedia-markdown huggingface dataset:
Quintá de Riba de Neira, Riba de Neira, Baralla

**Quintá de Riba de Neira** é un lugar da parroquia de Riba de Neira no concello lugués de Baralla na comarca dos Ancares. Segundo o INE, en 2025 tiña 12 habitantes (5 homes e 7 mulleres), o que supón unha diminución en relación a 2011, cando tiña 21 habitantes.

## Lugares e parroquias 
### Lugares de Riba de Neira 
### Parroquias de Baralla 
## Notas 
## Véxase tamén 
### Outros artigos 
* Lugares de Baralla
Eurocopa de Fútbol Polonia/Ucraína 2012 - Final

A **Final da Mundial da Eurocopa de Fútbol Polonia/Ucraína 2012** foi un partido de fútbol que se disputou o 1 de xullo de 2012 no Estadio Olímpico de Kíiv, capital de Ucraína, que determinou o campión de Europa de fútbol de 2012.

## Véxase tamén 
### Outros artigos 
* Polonia
* Ucraína
* Eurocopa
* Eurocopa de Fútbol Polonia/Ucraína 2012
* Eurocopa de Fútbol Polonia/Ucraína 2012 - Fase final

### Ligazóns externas 
* Sitio web oficial da UEFA Euro 2012
Logres

miniatura|dereita|200px
**Logres**, tamén coñecido como **Logris** ou **Loegria**, é un reino lendario na historia mítica de Gran Bretaña creado por Godofredo de Monmouth a partir de lendas locais. Así pois, Logres sería o reino do Rei Artur na Materia de Bretaña. O nome deriva da forma forma galesa *Lloegr*, un nome de orixe incerta que significa "Inglaterra".

No contexto da Materia de Bretaña, Logres adoita usarse para describir o territorio dos britanos que aproximadamente coas fronteiras de Inglaterra antes de que fose invadida polos pobos anglosaxóns. De acordo coa crónica pseudohistórica *Historia Regum Britanniae* de Godofredo de Monmouth, o reino foi nomeado após o rei lendario Locrinus, o fillo máis vello de Brutus de Troia. Na súa *Historia*, Godofredo usa a palabra Loegria para describir a provincia que contén a maior parte de Inglaterra agás Cornualla e posiblemente Northumberland.

O nome Logres úsase en numerosas obras modernas de fantasía en Gran Bretaña, como en *That Hideous Strength* de Clive Staples Lewis e *Over Sea, Under Stone* de Susan Cooper.

## Notas 
## Véxase tamén 
### Outros artigos 
*Albion
*Prydain
San Bernabel

O nome **San Bernabel** pode referirse a:

***San Bernabel**, ou **San Bernabeu**, apóstolo e santo da Igrexa católica do século I.

Como topónimo, pode referirse a:

;En Galiza
***San Bernabel**, lugar da parroquia de Martín, no concello de Baleira;
***San Bernabel**, lugar da parroquia de San Martín de Neira de Rei, no concello de Baralla.

## Véxase tamén
### Outros artigos
Lyonesse

miniatura|220px|Posíbel localización do reino de Lyonesse. 
**Lyonesse** é un reino mítico que aparece nas lendas da Materia de Bretaña, especialmente nas historias de Tristán e Iseu. Pénsase que facía fronteira con Cornualla e probabelmente tivese algunha relación coas actuais Illas Scilly. Tamén era o fogar de Tristán, cuxo pai era o rei do país.

Segundo tradicións posteriores e algún tempo despois das aventuras de Tristán, Lyonesse remataría por afundir baixo as ondas do mar, tendo un final semellante á cidade de Ys e outras terras perdidas na mitoloxía celta.

## Véxase tamén 
### Outros artigos 
*Rei Artur
*Santo Graal
Condomiña

O topónimo **Condomiña** pode referirse a:

;En Galiza
***Condomiña**, lugar da parroquia de Feás, no concello de Cariño;
***A Condomiña**, lugar da parroquia de Ortoño no concello de Ames;
***A Condomiña**, lugar da parroquia de San Martín de Neira de Rei, no concello de Baralla;
***A Condomiña**, lugar da parroquia de San Miguel de Neira de Rei, no concello de Baralla;
***A Condomiña**, lugar da parroquia de Campo, no concello do Irixo;
***A Condomiña**, lugar da parroquia de Dadín, no concello do Irixo;
***A Condomiña**, lugar da parroquia de Lourenzá, no concello de Lourenzá;
***A Condomiña**, lugar da parroquia de Moraime, no concello de Muxía;
***A Condomiña**, lugar da parroquia de Santa Cristina de Paradela, no concello de Paradela;

## Véxase tamén
### Outros artigos
San Miguel, San Miguel de Neira de Rei, Baralla

**San Miguel** é un lugar da parroquia de San Miguel de Neira de Rei no concello lugués de Baralla na comarca dos Ancares. Segundo o INE, en 2025 tiña 5 habitantes (2 homes e 3 mulleres), ao igual que en 2011.
## Toponimia
O topónimo **San Miguel** é un haxiotopónimo referido ao arcanxo Miguel, e débese á presenza no lugar da igrexa parroquial.

## Lugares e parroquias 
### Lugares de San Miguel de Neira de Rei 
### Parroquias de Baralla 
## Notas 
## Véxase tamén 
### Outros artigos 
* Lugares de Baralla
A Saia

***A Saia*** foi o voceiro do Colectivo Feminista Independente Galego. Só tivo unha edición. O nº 0 saíu publicado en marzo de 1982 (co gallo do Día Internacional da Muller Traballadora o 8 de marzo), sendo a primeira revista do movemento feminista organizado en Galicia.

Nel colaboraron personalidades como Carmen Blanco, Margarita Ledo, María Bauçá ou Ana Romaní, e incluía unha entrevista a Ana Liste.

Editouse en Santiago de Compostela, e tiña un prezo de 50 pesetas.

## Véxase tamén 
### Bibliografía 
* 
* 
### Ligazóns externas 
* *A Saia*, número 0. No Álbum de Mulleres
* A Saia. Publicacións periódicas feministas Consello da Cultura Galega.
### Outros artigos 
* Lista de publicacións impresas da provincia da Coruña
Corbenic

miniatura|dereita|*How at the Castle of Corbin a maiden bare in the Sangreal and foretold the achievements of Galahad*, por Arthur Rackham.

**Corbenic**, tamén coñecido como **Carboneck** ou **Corbin**, é o nome do castelo onde se atopa o Santo Graal segundo algunhas versións das lendas da Materia de Bretaña. É o fogar do Rei Pescador e do cabaleiro Galahaz.

Non hai acordo sobre as posíbeis localizacións do castelo actualmente. Pénsase que pode estar tanto en Gales, como Inglaterra, Escocia ou mesmo no departamento francés de Meurthe e Mosela.

Na literatura medieval o castelo é nomeado nos libros *Lancelot-Graal* e ''Le Morte d'Arthur''.

Normalmente é descrito como un lugar cheo de marabillas, no que se pode atopar unha doncela atrapada nun caldeiro fervendo, un cuarto onde as frechas axexan a quen ousa entrar nela e mesmo un dragón.

## Véxase tamén 
### Outros artigos 
*Rei Artur
*Santo Graal
Os Vales, Sixirei, Baralla

**Os Vales** é un lugar da parroquia de Sixirei no concello lugués de Baralla na comarca dos Ancares. Segundo o INE, en 2025 tiña 6 habitantes (5 homes e 1 muller), o que supón unha diminución en relación a 2011, cando tiña 7 habitantes.

## Lugares e parroquias
### Lugares de Sixirei
### Parroquias de Baralla
## Notas
## Véxase tamén 
### Outros artigos 
* Lugares de Baralla
Damien Perquis

**Damien Perquis**, nado en Troyes (Francia) o 10 de abril de 1984, é un futbolista polaco. Xoga de defensa e o seu club actual é o Nottingham Forest. Ademais, é internacional coa selección de Polonia.

## Traxectoria 
### Club 
Comezou xogando nas categorías inferiores do Troyes AC, e chegou ao primeiro equipo, onde xogou dúas tempadas na Ligue 2. Alí foi considerado un dos mellores defensas da liga. En 2005, fichou polo AS Saint-Étienne da Ligue 1. En dúas tempadas non puido amosar as súas cualidades, e foi cedido ao FC Sochaux-Montbéliard. Tras algúns problemas iniciais, finalmente fíxose cun posto no once inicial. En 2008, o Sochaux fichou a Perquis.

## Véxase tamén 
### Ligazóns externas 
* Estatísticas de Damien Perquis
Top manta

[dereita|miniatura|*Top manta* en [Riga, Letonia.]]
A expresión ***top manta*** refírese á venda na rúa, de xeito ambulante e sen licenza, de copias de artigos como películas en DVD, música en CD, xogos e, menos habitualmente, programas informáticos. A expresión acadou unha gran sona popular e a súa autoría parece atribuírse ao cantante Miguel Ríos, o cal fixo uso dela de xeito retranqueiro para referirse ás persoas máis vendidas e populares na música:

## Método 
[miniatura|esquerda|*Top manta* en [Barcelona.]]
Os vendedores do *top manta*, coñecidos como *manteiros*, expoñen sobre unha manta os artigos copiados. As mantas adoitan ter dúas cordas atadas a cada extremo oposto, de modo que poida ser recollida toda a mercancía con rapidez facendo unha bolsa.

En España, tanto a Policía Local como a Policía Nacional, tralas denuncias da SGAE, outras sociedades de autores e nalgúns casos os propios autores, perseguen a práctica do *top manta*, que pode resultar nunha multa ou pena de cárcere. A mercancía confiscada pola Policía é destruída despois.

Os vendedores son, en moitos casos, inmigrantes sen papeis. A SGAE acusa as mafias de estaren tras o *top manta*, da explotación dos vendedores e do financiamento destas actividades ilegais. Os vendedores quedan cunha pequena parte do prezo de venda de cada artigo.

## Notas 
## Véxase tamén 
### Ligazóns externas 
* Enrique Dans, blog, *Top-manta, demagogia y el mundo al revés* .
Odisea (homónimos)

**Odisea** pode referirse a:
*Odisea é un poema épico atribuído ao grego Homero.
*Concurso de Cultura Clásica Odisea, concurso que promove a Cultura Clásica dirixido aos alumnos de institutos de ensinanza secundaria.
**2001: Unha odisea do espazo*, filme estadounidense de ciencia ficción dirixido por Stanley Kubrick.
Serie A

A **Serie A**, tamén chamada **Serie A TIM** debido ao patrocinio de Telecom Italia, é a máxima competición de liga de fútbol profesional en Italia, iniciada na tempada 1929–30. Foi organizada pola Lega Calcio até 2010, cando se creou a nova Lega Serie A.

O campionato iniciouse en 1898 baixo o nome de **Campionato Federale**, e en 1929, coa profesionalización do fútbol italiano, cambiou o seu nome polo de Serie A.

A Serie A é a quinta mellor liga do mundo segundo a clasificación oficial da Federación Internacional de Historia e Estatística de Fútbol (IFFHS).

## Sistema de competición 
O sistema do campionato está definido a través de enfrontamentos entre todos os clubs en partidos de ida e volta, de maneira que o club que obtén a maior puntuación ao final do torneo é proclamado campión.

Os 4 primeiros clasificados obteñen a clasificación para a próxima edición da Liga de Campións da UEFA, deles, os tres primeiros compiten directamente, mentres que o cuarto clasificado deberá pasar unha rolda previa se quere xogar o torneo, na fase de grupos. O quinto e sexto clasificado asegúranse unha praza na próxima edición da UEFA Europa League.

Os 3 últimos descenden de categoría, á Serie B.

## Equipos 2021/22 
Os seguintes clubs forman parte da Serie A durante a tempada 2021–22.

## Palmarés 
A letra grosa indica os clubs que actualmente compiten na máxima división.

## Xogadores históricos 
### Máximos goleadores históricos 
[right|miniatura|140px|[Francesco Totti.]][right|miniatura|220px|[Alessandro Del Piero.]]

### Xogadores con máis encontros disputados 
[miniatura|160px|[Javier Zanetti, segundo xogador en superar os 600 encontros]]

## Notas 
## Véxase tamén
### Ligazóns externas 
*Sitio web oficial
Feuersnot

***Feuersnot*** (en galego, *Ansia de lume*) Op. 50, é un *Singgedicht* (poema cantado) ou ópera nun acto con música de Richard Strauss e libreto en alemán de Ernst von Wolzogen, baseado no artigo de J. Ketel "Das erloschene Feuer zu Audenaerde" na *Oudenaarde Gazette*, Leipzig, 1843. Tivo a súa estrea na Hofoper de Dresden o 21 de novembro de 1901. Foi a segunda ópera composta por Strauss.

Tematicamente, a ópera tense interpretado como unha parodia da idea de Richard Wagner de "redención a través do amor", co personaxe de Kunrad representando ao propio Strauss.

## Traxectoria 
A ópera estreouse na Hofoper de Dresden o 21 de novembro de 1901. Gustav Mahler dirixiu a estrea en Viena, que tivo lugar o 29 de xaneiro de 1902 na Hofoper, en presenza do compositor, mais non foi un éxito comercial, a pesar da coidadosa preparación musical de Mahler. En tempos da estrea, os subtextos eróticos e sexuais e a psicoloxía eran perturbadoras para o público, así como o que se percibía como natureza "avanzada" da propia música polos músicos de ideas máis conservadoras.

Dende a época de Strauss a ópera case non se puxo en escena ou se interpretou, na actualidade case non se representa e non aparece entre as óperas representadas no período 2005-10 nas estatísticas de Operabase.

## Personaxes 
## Argumento 
:Place: Medieval Munich
:Time: Midsummer Night

A ópera ten lugar durante unha noite de verán no München medieval. Durante o Midsummer festival, os amantes xuran fidelidade ao saltar as lapas dunha cachela (coñecida tradicionalmente en Alemaña como *Johannisfeuer*). Un bruxo, Kunrad, aparece na cidade, e a súa presenza perturba a xente. Kunrad séntese atraído por Diemut, a filla do alcalde e bícaa en público. Ela rexéitao coa promesa de levalo á súa habitación nun cesto, mais logo o deixa pendurando a media altura. En represalia, el apaga tódalas cachelas da festa e denuncia a xente como os filisteos. O único xeito de restaurar os lumes é a través do "corpo dunha virxe na calor", o que sorprende a poboación. A xente persuade a Diemut para que ceda ante Kunrad, ela faino e logo ten a súa primeira experiencia sexual (representada na orquestra), cunha luz brillando na súa habitación, o lume volve.

## Gravacións 
## Notas 
## Véxase tamén 
### Bibliografía 
* Holden, Amanda (Ed.), *The New Penguin Opera Guide*, Nova York: Penguin Putnam, 2001. ISBN 0-14-029312-4

### Ligazóns externas 
* Amadeus Almanac
* Redución para piano, partitura completa
Boeing KC-46

O **Boeing KC-46 Pegasus** é un avión militar de abastecemento en voo e transporte estratéxico desenvolvido por Boeing a partir do avión de pasaxeiros Boeing 767. En febreiro do ano 2011, o modelo foi seleccionado pola Forza Aérea dos Estados Unidos (USAF) como gañador da competición do avión cisterna KC-X para substituír os vellos KC-135 Stratotankers. O primeiro avión foi entregado en xaneiro de 2019 á USAF, que pretende mercar 179 Pegasus ata 2027.

## Operadores 
* Forza Aérea dos Estados Unidos - 42 entregados.

####  
* Forza Aérea de Israel - 8 pedidos.

####  
* Forza Aérea de Autodefensa do Xapón - 4 pedidos.

## Notas
Primeira Liga 2006/07

A tempada **2006–07** da **Primeira Liga**, por motivos de patrocinio **bwinLIGA**, foi a 73ª edición da máxima competición ligueira de fútbol en Portugal. Empezou o 26 de agosto&nbsp;de 2006&nbsp;e finalizou o 15 de maio de 2007. O defensor do título era o FC Porto, quen á súa vez acadou a vitoria final no torneo, por 22ª vez na súa historia.
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos
**(C)** = Campión; **(D)** = Descendido; **(P)** = Promovido; **(O)** = Campión do play-off; **(A)** = Avanza de rolda.

## Véxase tamén
### Ligazóns externas
*Páxina oficial da LPFP
Zonula adhaerens

[thumb|350px|Principais interaccións das proteínas estruturais nas unións adherentes baseadas na cadherina. Os filamentos de actina están asociados con unións adherentes ademais doutras varias [proteínas de unión á actina como a vinculina. O dominio de cabeza da vinculina asóciase coa E-cadherina por medio de cateninas α-, β - e γ. O dominio de cola da vinculina únese a lípidos de membrana e a filamentos de actina.]]
Unha ***zonula adhaerens*** (tamén escrito ***zonula adherens***) tamén chamada **unión adherente** ou **desmosoma en banda** é un conxunto de complexos proteicos que aparecen nas unións entre as células dos tecidos epiteliais. A cara citoplasmática destas unións está unida ao citoesqueleto de actina. Están situadas xeralmente nunha posición máis basal ca as unións herméticas. Aparecen xeralmente como bandas que rodean a célula.

Unha unión celular parecida que se chama fascia adhaerens aparece en células non epiteliais, como as células musculares cardíacas. É estruturalmente igual, pero aparece formando patróns con forma de fita que non rodean por completo a célula.

Cómpre distinguir entre *zonula adhaerens* (desmosoma en banda), *macula adhaerens* (desmosoma puntual), e hemidesmosoma, consultando os artigos correspondentes.

## Compoñentes proteicos 
As zonula adhaerens están compostas polas seguintes proteínas: 
* Cadherinas. Son unha familia de proteínas transmembrana que forman homodímeros dun modo dependente do calcio con outras moléculas de cadherina de células adxacentes. 
* p120 (ás veces chamada delta catenina). Únese á rexión xustamembranal da cadherina.
* β-catenina ou gamma-catenina (placoglobina). Únese á rexión da cadherina para a unión da catenina.
* α-catenina. Únese á cadherina indirectamente por medio da β-catenina ou da placoglobina e une o citoesqueleto de actina da célula coa cadherina.

## Modelos 
Pensouse durante moito anos que as unións adherentes compartían a característica de unir as células veciñas conectando os seus filamentos de actina.

O modelo aceptado era que as unións adherentes servían como unha ponte que conectaba os citoesqueletos de actina das células veciñas por medio dunha interacción directa. Porén, os investigadores non puideron illar o complexo cuaternario cadherina-βcatenina-αcatenina-actina in vitro. Datos recentes (2005) demostraron que a actina asociada á membrana é varias veces menos estable comparada cos compoñentes do complexo da unión adherente.

Ademais, os autores encontraron que a α-catenina monomérica se une preferentemente ao complexo de unión da cadherina por medio da β-catenina. A α-catenina dimérica únese preferentemente á actina e suprime a ramificación da actina mediada polo complexo Arp2/3, actuando así como un interruptor molecular que regula a polimerización da actina.

As unións adherentes poden servir como módulos reguladores para manter o anel contráctil de actina co cal están asociados nos estudos microscópicos.

## Notas 
## Véxase tamén 
### Ligazóns externas 
*Unión adherente (zonula adhaerens) en MBInfo. 
* BUHistology - 20502loa
Northrop Grumman

**Northrop Grumman Corporation** é unha compañía estadounidense adicada á industria aeroespacial e a defensa formada no ano 1994 despois de que Northrop mercase Grumman. A compañía foi o cuarto maior contratista do mundo no ano 2010, e o principal construtor de barcos militares. Northrop Grumman emprega a máis de 70.000 persoas en todo o mundo e foi o número 108 na lista do 2020 *Fortune 500* das maiores corporacións estadounidenses. A súa sede atópase en Falls Church, Virginia.

Northrop Grumman e os seus socios gañaron o Collier Trophy oito veces, a máis recente polo desenvolvemento do X-47B, o primeiro sistema aéreo non tripulado e autónomo operado dende un portaavións. En 2004 a súa filial Scaled Composites gañou o trofeo polo SpaceShipOne, o primeiro vehículo espacial construído e voado con financiamento privado.

No presente Northrop Grumman lidera o desenvolvemento do B-21 Raider, un bombardeiro estratéxico furtivo de longo alcance que pode lanzar armas convencionais e nucleares; substituirá ao Northrop B-2 Spirit, o único bombardeiro furtivo coñecido do mundo. Entre os seus outros proxectos actuais esá o desenvolvemento e produción do telescopio espacial James Webb, un observatorio orbital cuxo lanzamento está programado para 2021; e a fabricación dos foguetes lanzadeiro do programa Space Launch System da NASA. Foi ademais a ínica compañía que presentou unha oferta para o programa da USAF Ground Based Strategic Deterrent, que ten como obxectivo desenvolver e fabricar un novo mísil balistico intercontinental.

## Notas 
## Véxase tamén 
### Ligazóns externas 
* Páxina oficial
Non chores, Sabeliña

***Non chores, Sabeliña*** é unha zarzuela composta polo lucense Gustavo Freire en 1943 con libreto en galego de Xosé Trapero Pardo. Segundo di o propio libreto, a obra foi concibida como unha obra para afeccionados, polo que as dificultades técnicas non son grandes. O papel principal recae no coro.

## Historia e características
Foi estreada en 1992 nun concerto da Banda Municipal de Lugo e o Orfeón Lucense no que os papeis principais estiveron interpretados por Noemi Mazoy e Moncho García Otero, malia que hai temas que durante moito tempo formaron parte do repertorio da Banda Municipal de Lugo.

O seu libreto foi o primeiro texto publicado nesta lingua logo da Guerra Civil.

*Non chores, Sabeliña* vén ser o consello do autor experimentado a unha rapaza nova que sofre temporal mal de amores, sabendo que ao remate todo se aclarará e Sabeliña e o seu namorado comprobarán que o amor verdadeiro triunfa sobre todas as dificultades.

## Gravacións
A primeira interpretación de *Non chores, Sabeliña* foi gravada pola Radio Galega en 1992, mais non foi ata 2009 cando se realizou unha gravación fiel á partitura orixinal. Esta última gravación correu por parte da Orquestra de Xove, en colaboración coa Coral Lugh e que tivo o seu xermolo nunha interpretación levada a cabo pola orquestra e a coral en 2006.

## Véxase tamén
### Outros artigos
* *¡Non máis emigración!*
* *O zoqueiro de Vilaboa*
* *A lenda de Montelongo*

### Ligazóns externas
* 
*
Sandra Sabatés

**Sandra Sabatés**, nada en Granollers (Barcelona) o 29 de xullo de 1979, é unha xornalista catalá. 

## Traxectoria 
Estudou comunicación audiovisual na Universidade Pompeu Fabra de Barcelona e traballou presentando os informativos da televisión local de L'Hospitalet de Llobregat e logo presentou os informativos de TVE en Cataluña. Posteriormente entrou a traballar en laSexta onde primeiro presentou *laSexta Deportes* e presenta, dende o 9 de xaneiro de 2012, con El Gran Wyoming o programa de sátira política *El Intermedio*.

## Vida persoal 
En agosto de 2019 casou co seu noivo dende había un tempo, Daniel, nunha cerimonia íntima en Vilanova del Vallés. Ten un fillo chamado Koldo, nado en 2010 produto da súa anterior relación co actor David Janer.

## Obra 
*

## Recoñecementos 
* Premio Meninas (2018), outorgado pola Delegación de goberno, pola súa sección "Mujer tenía que ser".
* Premio Ondas 2018, á mellor presentadora de televisión.

## Notas
Stonewall Inn

miniatura|O Stonewall Inn en xaneiro de 2003.
miniatura|Plano do bar en 1969.
**Stonewall Inn** foi un bar LGBTQ, recordado por ser alí onde se iniciaron os famosos disturbios de 1969, que significaron un grande empurrón ao movemento de liberación gai nos Estados Unidos. Está situado no 53 de Christopher Street, Greenwich Village, Nova York. A rebelión de Stonewall está considerada como un feito histórico do movemento a prol dos dereitos civís para os gais e lesbianas.

O Inn orixinal pechou en 1969, que ocupaba os números 51 e 53 da Christopher Street, reabríndose en 1990 un bar chamado "Stonewall" na metade oeste (53 Christopher Street). Logo sería renovado tomando o nome orixinal de "The Stonewall Inn" no 2007.

Cada ano, durante a marcha do orgullo a multitude acode ao Stonewall para rememorar a historia. Recentemente, Dominick DeSimone, o actual propietario, ampliou o local e construíu o Stonewall Bistro. En xuño de 1999, o bar Stonewall Inn foi incluído no Rexistro Nacional de Lugares Históricos dos Estados Unidos pola súa significación histórica á historia gai e lésbica.

## Notas 
## Véxase tamén 
### Ligazóns externas 
* Páxina oficial
* The Stonewall Riots – About.com
* Original Stonewall Inn to close  – Pinknews.co.uk
* Map and driving directions for Stonewall Inn
* Stonewall Bar recollections  section of gay memoir of NYC
Alfonso Sucasas

**Alfonso Sucasas Guerra**, nado en Goiás (Lalín) o 18 de marzo de 1940 e finado en Ferreirós (Vila de Cruces) o 26 de xuño de 2012, foi un pintor galego.

## Traxectoria 
Aos quince anos decidiu prepararse para o exame de acceso nunha academia oficial de belas artes. Formouse co profesor Carloandrés López del Rey do Instituto Laboral de Lalín. Posteriormente continuou a súa formación en Madrid e viaxou a Venezuela e o Brasil, onde residiu varios anos. En 1968 regresou definitivamente a Galicia e desenvolveu a súa carreira como pintor, primeiro cunha pintura de carácter socio-político para centrarse posteriormente na interpretación do mundo rural galego, a través dunha pintura xestual e expresionista.

## Vida persoal 
Casou con María Espinosa Borrego.

## Notas 
## Véxase tamén 
### Bibliografía 
* 

### Ligazóns externas 
* Necrolóxica en *El País*
* “Sucasas”. Un pintor de fina sensibilidad, Antonio Vidal
Benny e Joon

***Benny e Joon*** (en ) é un filme estadounidense dirixido por Jeremiah S. Chechik que se estreou en 1993. Trata sobre dous individuos excéntricos, Sam (Johnny Depp) e Juniper "Joon" (Mary Stuart Masterson), que se namoran o un do outro. O filme é quizais mellor coñecido polos xestos cómicos de Depp (que foron feitos en homenaxe a Buster Keaton, Charlie Chaplin e Harold Lloyd) e por popularizar nos Estados Unidos a canción "I'm Gonna Be (500 Miles)" de The Proclaimers. Foi rodado integramente na localización de Spokane, Washington.

Foi estreado en galego pola Televisión de Galicia o 7 de agosto de 1996.

## Sinopse 
Trala morte dos seus pais, Joon, unha rapaza sensible e delicada, converteuse nunha persoa mentalmente desequilibrada, que vive baixo a estrita tutela e protección do seu irmán Benny (Aidan Quinn). Como consecuencia dunha disparatada poxa nunha partida de póquer, Benny ten que aceptar que Sam (Johnny Depp), un rapaz extravagante e solitario que ten un don especial para a pantomima (homenaxe ó cine mudo), vaia vivir con eles. Joon e Sam simpatizan enseguida e acaban namorándose.

## Personaxes 
* Johnny Depp como Sam
* Mary Stuart Masterson como Juniper 'Joon' Pearl
* Aidan Quinn como Benjamin 'Benny' Pearl
* William H. Macy como Randy Burch
* Julianne Moore como Ruthie
* Oliver Platt como Eric
* CCH Pounder como Dr. Garvey
* Dan Hedaya como Thomas
* Joe Grifasi como Mike
* Lynette Walden como Clienta

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Carrie (filme)

***Carrie*** é un filme de terror estadounidense dirixido por Brian De Palma que se estreou en 1976. Baséase na novela homónima de Stephen King.

## Sinopse 
Carrie White, unha tímida adolescente que vive coa súa nai, unha fanática relixiosa, é obxecto das burlas constantes dos seus compañeiros de instituto. Cando a rapaza sofre un ataque de histeria ó ter a súa primeira menstruación nas duchas do ximnasio, a unha das súas compañeiras ocórreselle gastar unha broma macabra durante a festa de graduación. O que todos ignoran é que Carrie posúe poderes telecinéticos.

## Personaxes 
* Sissy Spacek como Carrie White
* Piper Laurie como Margaret White
* Amy Irving como Sue Snell
* William Katt como Tommy Ross
* John Travolta como Billy Nolan
* Nancy Allen como Chris Hargensen
* Betty Buckley como Rita Desjardin
* P. J. Soles como Norma Watson
* Priscilla Pointer como Mrs. Snell
* Sydney Lassick como Mr. Fromm
* Stefan Gierasch como Mr. Morton
* Michael Talbott como Freddy
* Rory Stevens como Kenny Garson
* Doug Cox como O Pico
* Harry Gold como George Dawson
* Edie McClurg como Helen Shyres

## Galardóns e nomeamentos 
* 1976: 2 nomeamentos ó Oscar: Mellor actriz (Sissy Spacek), actriz secundaria (Piper Laurie).
* 1977: Nomeada Saturn Award (Mellor filme de xénero terror)
* 1977: Festival de cine fantástico de Avoriaz: Mellor filme e mellor actriz, Sissy Spacek.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
O Reguengo, Vilachambre, Baralla

**O Reguengo** é un lugar da parroquia de Vilachambre no concello lugués de Baralla na comarca dos Ancares. Segundo o INE, en 2025 tiña 9 habitantes (5 homes e 4 mulleres), o que supón unha diminución en relación a 2011, cando tiña 21 habitantes.

## Lugares e parroquias 
### Lugares de Vilachambre 
### Parroquias de Baralla 
## Notas 
## Véxase tamén 
### Outros artigos 
* Lugares de Baralla
Fixoucos, Cabarcos, Barreiros

**Fixoucos** é un lugar da parroquia de Cabarcos no concello lugués de Barreiros na comarca da Mariña Oriental. Segundo o IGE, en 2011 tiña 7 habitantes (4 homes e 3 mulleres). Forma un único núcleo xunto con Fixoucos (San Xusto de Cabarcos).

## Lugares e parroquias 
### Lugares de Cabarcos 
### Parroquias de Barreiros 
## Notas 
## Véxase tamén 
### Outros artigos 
* Lugares de Barreiros
A Rilleira

Como topónimo **A Rilleira** pode referirse a:

;En Galiza
***A Rilleira**, lugar da parroquia de Cambás, no concello de Aranga;
***A Rilleira**, lugar da parroquia de Cabarcos, no concello de Barreiros.

## Véxase tamén
### Outros artigos
Festa do polbo de Mugardos

A **festa do polbo de Mugardos** é unha festa gastronómica celebrada no concello coruñés de Mugardos desde 1990. En 2009 foi declarada Festa de Interese Turístico Galego, e desde entón celébrase o segundo sábado do mes de xullo.

Na festa sociedades culturais e deportivas preparan e venden aos visitantes racións de polbo á mugardesa, un prato típico desta localidade diferenciado do coñecido polbo á feira.

Dito popular:
O Carballo Branco, Celeiro de Mariñaos, Barreiros

**O Carballo Branco** é un lugar da parroquia de Celeiro de Mariñaos no concello lugués de Barreiros na comarca da Mariña Oriental. Segundo o IGE en 2011 tiña 52 habitantes (29 homes e 23 mulleres).

## Lugares e parroquias 
### Lugares de Celeiro de Mariñaos 
### Parroquias de Barreiros 
## Notas
Ivanhoé

***Ivanhoé*** (en galego *Ivanhoe*) é unha ópera pastiche en tres actos con música de Gioachino Rossini e libreto en francés de Émile Deschamps e Gabriel-Gustave de Wailly, axudados polo seu comitente, o editor Antonio Pacini; está baseada na novela de Walter Scott *Ivanhoe*. a súa estrea tivo lugar no Théâtre de l'Odéon de París o 15 de setembro de 1826, poucas semanas antes de poñerse en escena - o 9 de outubro - *Le siège de Corinthe*.

## Historia 
*Ivanhoé* foi estreada no Théâtre de l'Odéon de París o 15 de setembro de 1826, poucas semanas antes de estrearse *le siège de Corinthe*. Logo de ser repetida un par de veces a raíz do éxito da primeira representación, a ópera caeu no esquecemento e non foi recuperada ata 1990 polo Teatro dell'Opéra de Montpellier.

Posteriormente foi interpretada en Inglaterra como *The Maid of Judah*.

## Personaxes 
## Argumento 
O libreto de Deschamps e Wailly respecta só en parte a trama da obra de Scott mais, permanecendo no tema ofrece escenas épicas polo mesmo Rossini (que, alo menos oficialmente, tería consentido unha operación análoga con ocasión da posta en escena de *Robert Bruce*) para introducir a súa música en París.

As obras das que se toma a música son: *Semiramide*, *La Cenerentola*, *La gazza ladra*, *Tancredi*, *Bianca e Falliero*, *Armida*, *Maometto II*, *Aureliano in Palmira*, *Sigismondo*, *Torvaldo e Dorliska*, *Moïse et Pharaon* e *Zelmira*.

A música que marca varios números musicais, intercálase con recitativos falados ao xeito da opéra-comique, mantendo, porén, respecto ao contexto orixinal.

## Notas 
## Véxase tamén
Altar, San Cosme de Barreiros, Barreiros

**Altar** ou **O Altar** é un lugar da parroquia de San Cosme de Barreiros no concello lugués de Barreiros na comarca da Mariña Oriental. 

## Lugares e parroquias
### Lugares de San Cosme de Barreiros
### Parroquias de Barreiros
## Notas
Guillermo La Rosa

**Guillermo La Rosa Laguna**, nado o 6 de xuño de 1954 en Lima, é un exfutbolista peruano. Xogaba de dianteiro e foi internacional coa selección peruana.

## Véxase tamén 
### Ligazóns externas 
* Datos do xogador en fifa.com
Włodzimierz Smolarek

**Włodzimierz Wojciech Smolarek**, nado o 16 de xullo de 1957 en Aleksandrów Łódzki e finado o 7 de marzo de 2012 na mesma cidade, foi un futbolista polaco. Xogaba de dianteiro e foi internacional coa selección polaca.

## Persoal 
O seu fillo Euzebiusz Smolarek é tamén futbolista.
Grzegorz Lato

**Grzegorz Bolesław Lato**, nado o 8 de abril de 1950 en Malbork, é un exfutbolista polaco. Xogaba de centrocampista e foi internacional coa selección polaca.

## Véxase tamén
### Ligazóns externas
*Datos do xogador en rsssf.com 
*Datos do xogador en planetworldcup.com
Illas Virxes (homónimos)

**Illas Virxes** poden ser:
*Illas Virxes, arquipélago do mar Caribe, que se divide administrativamente en:
**Illas Virxes Estadounidenses - que pertenceron á Dinamarca e foron vendidas ós Estados Unidos.
**Illas Virxes Británicas - posesión do Reino Unido.
Gammaproteobacterias

As **gammaproteobacterias** ou ***Gammaproteobacteria*** (ás veces escrito gamma-proteobacterias ou proteobacterias gamma) son un grupo de bacterias gramnegativas considerado unha clase dentro do filo Proteobacteria. Comprende bacterias importantes desde o punto de vista médico, ecolóxico e científico, como as Enterobacteriaceae (*Escherichia coli*), Vibrionaceae e Pseudomonadaceae. Un gran número de patóxenos importantes pertencen a esta clase, como por exemplo, *Salmonella* (enterites e febres tifoides), *Yersinia* (peste bubónica), *Vibrio* (cólera), *Pseudomonas aeruginosa* (infeccións pulmonares hospitalarias ou que afectan a pacientes de fibrose quística), e *Klebsiella pneumoniae* responsable de causar pneumonías. Tamén comprende un xénero que leva o nome de Galicia, *Gallaecimonas*.

Membros do xénero Chromatium son fotosintéticos e utilizan o sulfuro de hidróxeno en troques da auga na súa fotosíntese, expulsando xofre. Algunhas Gammaproteobacteria oxidan metano, e moitas delas viven en simbiose con animais que habitan chemineas oceánicas xeotérmicas.

## Filoxenia 
As gammaproteobacterias son parafiléticas das betaproteobacterias por culpa de que inclúen o xénero *Acidithiobacillus* (ver Proteobacteria).

Móstrase a filoxenia das Gammaproteobacteria segundo a Filoxenia de gammaproteobacterias de K.P. Williams et al. Non todas as ordes son monofiléticas (as ordes terminan en -ales). Para as Pseudomonadales, Oceanospirillales e Alteromonadales móstranse as familias (terminación -aceae) e xéneros. Noutras ordes só se indica un xénero.

{{clade|1=*Acidithiobacillus*|2=
{{clade|1=Betaproteobacteria|2=

}}
}}

## Notas 
## Véxase tamén 
### Outros artigos 
* Proteobacteria
:* Alphaproteobacteria
:* Betaproteobacteria
:* Deltaproteobacteria
:* Epsilonproteobacteria
:* Zetaproteobacteria
* Gallaecimonas, a bacteria "galega"
* Thiomargarita namibiensis, a bacteria xigante

### Ligazóns externas 
* MeshName - Gammaproteobacteria http://www.nlm.nih.gov/cgi/mesh/2011/MB_cgi?mode=&term=Gammaproteobacteria
* 
* 
* 'The All-Species Living Tree' Project.
Fougères

**Fougères** (*Felger* en bretón, *Foujerr* en galó) é unha cidade da Bretaña, situada no norte do departamento de Ille e Vilaine, no límite este de Bretaña con Normandía e Maine.

## Demografía 
## Administración 
## Patrimonio 
* Castelo (séculos XI e XII)
* A cidade medieval ao pé do castelo
* Igrexa San Sulpicio
* Le beffroi, torre construída en 1397 a partir dos modelos flamengos

## Cidades irmandadas 
*  Ashford, Kent, Reino Unido
*  Bad Münstereifel, Alemaña
*  Somoto, Nicaragua
*  Ouargaye, Burkina Faso

## Véxase tamén 
### Ligazóns externas 
* Sitio web oficial de Fougères
Betaproteobacterias

As **betaproteobacterias** ou ***Betaproteobacteria*** son un grupo de bacterias gramnegativas considerado unha clase do filo Proteobacteria.

As *Betaproteobacteria* constan de varios grupos de bacterias aeróbicas ou anearobias facultativas que adoitan ser bastante versátiles nas súas capacidades degradativas, pero que tamén conteñen xéneros qimiolitótrofos (por exemplo, o xénero que oxida amoníaco *Nitrosomonas*) e algúns fotótrofos (membros dos xéneros *Rhodocyclus* e *Rubrivivax*). As *Betaproteobacteria* interveñen na fixación do nitróxeno en varios tipos de plantas, oxidando o amoníaco para producir nitrito, un importante composto para o metabolismo das plantas. Moitos deles encóntranse en mostras tomadas do medioambiente, xa que viven nas augas ou no solo. As especies patóxenas desta clase son as Neisseriaceae (producen a gonorrea e a meninxite) e as especies do xénero *Burkholderia*.

## Filoxenia 
A taxonomía aceptada actualmente está baseada na LSPN (*List of Prokaryotic names with Standing in Nomenclature*)  e na base de datos taxonómicos do NCBI (*National Center for Biotechnology Information*) 
e a filoxenia está baseada en datos dos [ARNr 16S`]] da LTP 106 do Proxecto *The All-Species Living Tree* 

Notas:
♠ Cepa que aparece no NCBI, pero non na LSPN.

## Notas 
## Véxase tamén 
### Outros artigos 
* Proteobacteria
:* Alphaproteobacteria
:* Gammaproteobacteria
:* Deltaproteobacteria
:* Epsilonproteobacteria
:* Zetaproteobacteria

### Ligazóns externas 
* MeshName - Betaproteobacteria http://www.nlm.nih.gov/cgi/mesh/2011/MB_cgi?mode=&term=Betaproteobacteria
Guingamp

**Guingamp** (en ) é un concello do departamento de Côtes-d'Armor, na rexión administrativa da Bretaña, no noroeste de Francia.

## Demografía 
## Cidades irmandadas
* , Shannon (1991)
* , Aue (2011)

## Véxase tamén
### Ligazóns externas
* Sitio oficial
Deltaproteobacterias

As **deltaproteobacterias** ou ***Deltaproteobacteria*** (tamén escrito delta-proteobacterias) é un grupo de bacterias gramnegativas que se considera unha clase do filo Proteobacteria.

As *Deltaproteobacteria* comprenden unha póla de proteobacterias de xéneros predominantemente aerobios, como as *Myxobacteria* formadoras de corpos frutíferos, que liberan mixoesporas cando están en ambientes desfavorables, e outra póla de xéneros estritamente anaerobios, que contén a maioría das bacterias redutoras de sulfato (*Desulfovibrio*, *Desulfobacter*, *Desulfococcus*, *Desulfonema* etc.) e as redutoras de xofre (por exemplo, *Desulfuromonas* spp.), xunto con outras bacterias anaerobias de diferente metabolismo (como as redutoras de ferro *Geobacter* spp. e as sintróficas *Pelobacter* e *Syntrophus* spp.).

Recentemente, identificouse unha deltaproteobacteria patóxena intracelular, *Lawsonia intracellularis*.

## Filoxenia 
O cladograma mostra a taxonomía aceptada actualmente baseada na LPSN (*List of Prokaryotic names with Standing in Nomenclature*)  e nas bases de datos taxonómicas do NCBI (*National Center for Biotechnology Information*) 
e a filoxenia baseada en datos do ARNr 16S da LTP 106 do proxecto *The All-Species Living Tree* 

Notas:
♠ Cepas que se encontran no NCBI pero non na LSPN.
♣ O *International Journal of Systematic Bacteriology* ou o *International Journal of Systematic and Evolutionary Microbiology* (IJSB/IJSEM) publicaron especies que están en prensa.

## Notas 
## Véxase tamén 
### Outros artigos 
* Proteobacteria
:* Alphaproteobacteria
:* Betaproteobacteria
:* Gammaproteobacteria
:* Epsilonproteobacteria
:* Zetaproteobacteria
* Taxonomía bacteriana

### Ligazóns externas 
* MeshName - Deltaproteobacteria http://www.nlm.nih.gov/cgi/mesh/2011/MB_cgi?mode=&term=Deltaproteobacteria
Epsilonproteobacterias

As **epsilonproteobacterias** ou ***Epsilonproteobacteria*** (tamén escrito epsilon-proteobacterias e modernamente clasificadas co nome sinónimo **Campylobacterota**) é un grupo de bacterias gramnegativas que se consideran unha clase dentro do filo das Proteobacteria.

As *Epsilonproteobacteria* comprenden poucos xéneros, principalmente os xéneros curvos ou espiriloides *Wolinella* spp., *Helicobacter* spp., e *Campylobacter* spp. A maioría das especies coñecidas habitan no tracto dixestivo de animais e son simbiontes (*Wolinella* spp. na vaca) ou patóxenos (*Helicobacter* spp. no estómago, *Campylobacter* spp. no duodeno).

Ademais foron recollidas numerosas secuencias de *Epsilonproteobacteria* en mostras procedentes de hábitats de chemineas hidrotermais e de fontes de emanacións frías gasosas. Un membro da clase é un endosimbionte das grandes branquias do caracol mariño *Alviniconcha hessleri*.

Con frecuencia as epsilonproteobacterias que viven en chemineas hidrotermais abisais mostran características metabólicas quimiolitótrofas, e poden satisfacer as súas necesidades enerxéticas reducindo ou oxidando compostos químicos.

## Filoxenia 
No cladograma móstrase a taxonomía actualmente aceptada do grupo baseada na LPSN (*List of Prokaryotic names with Standing in Nomenclature*)  e na base de datos taxonómicos do NCBI (*National Center for Biotechnology Information*) 
e a filoxenia baseada nos datos do ARNr 16S da LTP 106 do Proxecto *The All-Species Living Tree*.

Notas:
♪ Procariotas dos que non hai cultivos puros (axénicos) illados ou dispoñibles, é dicir, non se poden cultivar ou só se manteñen os cultivos por pouco tempo.

## Notas 
## Véxase tamén 
### Outros artigos 
* Proteobacteria
:* Alphaproteobacteria
:* Betaproteobacteria
:* Gammaproteobacteria
:* Deltaproteobacteria
:* Zetaproteobacteria

### Ligazóns externas 
* MeshName - Epsilonproteobacteria http://www.nlm.nih.gov/cgi/mesh/2011/MB_cgi?mode=&term=Epsilonproteobacteria
Northrop Grumman B-2 Spirit

O **Northrop Grumman B-2 Spirit** (tamén coñecido como **Stealth Bomber**) é un bombardeiro estratéxico estadounidense, que conta con certas características furtivas, deseñado para penetrar defensas antiaéreas densas; é capaz de lanzar tanto armas convencionais como nucleares. O bombardeiro ten capacidade para dous tripulantes e pode cargar 18 bombas guiadas por GPS JDAM de 230&nbsp;kg, ou 16 bombas nucleares B83 de 1.100&nbsp;kg. O B-2 é o único avión que pode levar armas *standoff* aire-terra en configuración furtiva.

O seu desenvolvemento orixinal comezou co proxecto "Advanced Technology Bomber" (ATB) durante a administración Carter, e o seu rendemento foi un dos motivos da cancelación polo B-1 Lancer. O proxecto ATB continuou durante a administración Reagan, pero preocupacións polo atraso na súa introdución fixeron que tamén se rehabilitase o programa do B-1. O seu custo elevouse durante a fase de desenvolvemento. Deseñado e fabricado por de Northrop Grumman coa asistencia de Boeing, o custo de cada exemplar era de 737 millóns de dólares (en 1997). Os custos de adquisición de cada avión eleváronse a 929 millóns, o que incluía pezas de reposto, equipamento, reacondicionamento e soporte de software. O custo total do programa, contando desenvolvemento, enxeñería e probas, supuxo 2.100 millóns por unidade en 1997.

Debido ao investimento e aos custos operativos elevados, o proxecto foi controvertido no Congreso e no Estado Maior Conxunto dos Estados Unidos. A desaparición da guerra fría a finais dos anos 80 reduciu dramaticamente a necesidade do avión, que fora deseñado coa intención de penetrar o espazo aéreo soviético e atacar obxectivos de alto valor. Durante os últimos anos dos 80 e os primeiros do 90, o Congreso recortou os plans iniciais para mercar 132 bombardeiros a tan só 21. No ano 2008 un B-2 resultou destruído nun accidente pouco despois da súa engalaxe. Un total de 20 B-2 continúan en servizo na USAF.

Aínda que orixinalmente foi deseñado principalmente como bombardeiro nuclear, o B-2 foi usado en combate por vez primeira con armamento convencional en Serbia, durante a guerra de Kosovo en 1999, e continuou operando nas guerras de Iraq e Afganistán. Os B-2 foron tamén usados durante a guerra civil en Libia do 2011.

## Véxase tamén 
### Ligazóns externas 
* O Northrop Gruman B-2 Spirit no sitio web do fabricante.
Lockheed F-117 Nighthawk

O **Lockheed F-117 Nighthawk** e un caza de ataque a terra dun único asento, bimotor, e con capacidade furtiva antigamente operado pola Forza Aérea dos Estados Unidos (USAF). O primeiro voo do F-117A tivo lugar no ano 1981, e o avión estivo operativo en outubro de 1983. O F-117A foi revelado ao mundo en novembro de 1988.

Un produto de Lockheed Skunk Works e un desenvolvemento da tecnoloxía do demostrador *Have Blue*, converteuse no primeiro avión operacional inicialmente deseñado ao redor da tecnoloxía furtiva. O F-117A foi amplamente publicitado durante a Guerra do Golfo de 1991. Tamén se usou en Iugoslavia onde se perdeu o único exemplar en combate derrubado por un mísil terra-aire o 27 de marzo de 1999. Foi comunmente chamado "Stealth Fighter", aínda que era un avión de ataque a terra, facendo da súa F-unha designación enganosa.

A USAF retirouno o 22 de abril do 2008, principalmente debido á posta en servizo do F-22 Raptor e a inminente introdución do F-35 Lightning II. A pesar da retirada oficial do tipo, parte da frota mantívose en condicións de voo e víronse voando Nighthawk dende 2009. Foron fabricados 64 F-117, 59 deles eran exemplares de produción e 5 prototipos/demostradores.

## Notas
Delta III

O **Delta III** (Delta 8930 segundo a numeración clásica dos foguetes Delta e Delta 3940 segundo a nova numeración) foi o nome dun foguete espacial dos Estados Unidos en servizo ao final da década de 1990 e principios dos 2000.

## Características 
O Delta III debía inaugurar a nova serie 8000 (3000 coa nova numeración) de foguetes Delta. Usaba os maiores aceleradores de propelente sólido usados pola familia Delta (que tamén acabaron usando os Delta II 7920H e Delta II 7925H), os GEM 46 e a etapa superior era crioxénica, alimentada por hidróxeno e oxíxeno líquidos, obtendo maior rendemento. Os dous primeiros intentos de lanzamento fracasaron, mentres que o terceiro foi un éxito. Os problemas de lanzamento, combinado cunha caída do mercado de satélites, deixou ó Delta III sen clientes: a NASA inclinouse por seguir os fiables Delta II, e a USAF decidiuse polo novo Delta IV para cubrir as súas necesidades. O Delta III foi finalmente cancelado.

## Historial de lanzamentos 
## Notas 
## Véxase tamén 
### Outros artigos 
*Delta
*Delta A
*Delta B
*Delta C
*Delta D
*Delta E
*Delta F
*Delta G
*Delta J
*Delta K
*Delta L
*Delta M
*Delta N
*Delta P
*Delta 0100
*Delta 1000
*Delta 2000
*Delta 3000
*Delta 4000
*Delta 5000
*Delta II
*Delta IV
O Barreiro, Reinante, Barreiros

**O Barreiro** é un lugar da parroquia de Reinante no concello lugués de Barreiros na comarca da Mariña Oriental. Segundo o IGE, en 2011 tiña 34 habitantes (16 homes e 18 mulleres).

## Lugares e parroquias 
### Lugares de Reinante 
### Parroquias de Barreiros 
## Notas 
## Véxase tamén 
### Outros artigos 
* Lugares de Barreiros
Michael Kidd-Gilchrist

**Michael Anthony Edward Kidd-Gilchrist**, nado **Michael Gilchrist** o 26 de setembro de 1993 en Camden, Nova Jersey, é un xogador americano de baloncesto profesional.

## Instituto 
Mentres estivo no St. Patrick High School foi considerado un dos mellores xogadores de baloncesto nos Estados Unidos. En xullo de 2010, Gilchrist, xunto ó seu compañeiro en Kentucky Marquis Teague, formaron parte do equipo que gañou a medalla de ouro no Campionato do Mundo FIBA sub-17 en Hamburgo. Na primavera de 2011, Gilchrist e St. Patrick foron derrotados nas semifinais do NJSIAA Parochial polo St. Anthony High School.

## Traxectoria universitaria 
Gilchrist decidiu ir á Universidade de Kentucky o 14 de abril de 2010. No seu primeiro partido da tempada 2011-12, e o primeiro coma Wildcat, Kidd-Gilchrist foi titular e anotou 15 puntos, con 5 de 9 tiros anotados contra os Marist Red Foxes. Nun partido contra os seus rivais, os North Carolina Tar Heels, Kidd-Gilchrist liderou a Kentucky en anotación con 17 puntos, e ademais capturou 11 rebotes, conseguindo o seu primeiro dobre-dobre coma Wildcat. Contra os cuartos clasificados, os Louisville Cardinals, Kidd-Gilchrist fixo a súa actuación máis espectacular da tempada con 24 puntos e 19 rebotes, anotando 13 tiros libres e rematando o partido sen ningunha perda de balón por primeira vez dende que chegara a Kentucky.

## Traxectoria profesional 
O 28 de xuño de 2012, Kidd-Gilchrist foi elixido na 2ª posición do Draft da NBA de 2012 polos Charlotte Bobcats. O 8 de febreiro de 2020, foi cortado por Charlotte.

O 11 de febreiro de 2020, Kidd-Gilchrist asinou cos Dallas Mavericks. Debutou cos Mavericks o 21 de febreiro de 2020, na vitoria por 122-106 contra os Orlando Magic.

O 28 de novembro de 2020, Kidd-Gilchrist asinou cos New York Knicks. Foi cortado polos Knicks o 19 de decembro de 2020.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Sarras (Santo Graal)

**Sarras** é o nome polo que se coñece á illa mística á cal é levado o Santo Graal segundo as lendas artúricas.

No ciclo de Lancelot-Graal, Sarras é visitada por Xosé de Arimatea e o seu séquito de camiño a Inglaterra. Na illa, o fillo de Xosé é investido bispo e Cristo amósalle os misterios do Graal. Cando os cabaleiros da Táboa Redonda, Galahaz, Perceval e Bors atopan o Graal en Corbenic, encárganse de levalo de regreso a Sarras a bordo do barco do rei Salomón. Galahaz e Perceval morren na illa e Bors regresa a Camelot para narrar a aventura.

Segundo o que se conta en Lancelot-Graal, Sarras estaría localizada preto de Exipto e é considerada a orixe do nome "sarraceno" para describir os musulmáns.

## Véxase tamén 
### Outros artigos 
* Rei Artur
* Santo Graal